**ОБЩИНСКИ СЪВЕТ – ЧИПРОВЦИ, ОБЛАСТ МОНТАНА**

**ПРОТОКОЛ № 5**

Днес, 09 .02. 2024 г. от 15.00 часа бе проведено извънредно заседание на Общински съвет –Чипровци .

На заседанието присъстват: 11 общински съветника

Отсъстващи : няма

В заседанието взе участие и: Пламен Макавеев Петков-кмет община Чипровци, Петко Александров Петков-зам.кмет община, кметовете на:

с. Превала, с. Железна, кметските наместници на: с. Горна Ковачица, Челюстница и с. Равна

Заседанието бе открито и ръководено от председателя на Общински съвет – Чипровци.

Гласувано бе в дневния ред да влезне още 1 брой докладна, относно:

-използване на акумулираните отчисления по чл. 64 от ЗУО за осигуряване на средства за издръжка на "БИОКОМПОСТ-БАЛКАН" ООД.

ГЛАСУВАЛИ:“ЗА“-9 ;“ВЪЗДЪРЖАЛИ СЕ“-2/КВОРУМ-11

След което бе приет следният

Д Н Е В Е Н Р Е Д:

1.Докладна от Пламен Макавеев Петков-кмета на община Чипровци, относно приемане бюджета на община Чипровци за 2024 година.

2.Докладна от Пламен Макавеев Петков-кмета на община Чипровци, относно безвъзмездно придобиване в собственост на недвижими имоти бивши гранични застави-публична държавна собственост.

3.Докладна от Пламен Макавеев Петков-кмета на община Чипровци, относно кандидатстване на Исторически музей - Чипровци с проектно предложение "Огнища на вярата и традициите"по проект към Фондация "Америка за България".

4.Докладна от Пламен Макавеев Петков-кмета на община Чипровци, относно използване на акумулираните отчисления по чл. 64 от ЗУО за осигуряване на средства за издръжка на "БИОКОМПОСТ-БАЛКАН" ООД. ГЛАСУВАЛИ:“ЗА“-9 ;“ВЪЗДЪРЖАЛИ СЕ“-2/КВОРУМ-11

По т.1 от дневния ред докладна от Пламен Макавеев Петков-кмета на община Чипровци, относно приемане бюджета на община Чипровци за 2024 година и след направените разисквания бе прието

**Р Е Ш Е Н И Е №46**

На основание чл. 52, ал. 1 и чл. 21, ал. 1, т. 6, във връзка с чл. 27, ал. 4 и ал. 5 от ЗМСМА, чл. 94, ал. 2 и ал. 3 и чл. 39 от Закона за публичните финанси, във връзка с разпоредбите на ЗДБРБ за 2024 година, ПМС №13 от 29.01.2024 г. за изпълнението на държавния бюджет на Република България за 2024 година и Наредбата за условията и реда за съставяне на тригодишната бюджетна прогноза за местните дейности и за съставяне, обсъждане, приемане, изпълнение и отчитане на общинския бюджет на Община Чипровци, Общински съвет - Чипровци

**РЕШИ:**

1. **Приема бюджета на Община Чипровци за 2024 година, както следва:**
   1. **По приходите в размер на 6 738 437 лв., съгласно *Приложение №2*, в т.ч.:**
      1. Приходи за делегирани от държавата дейности в размер на 2 799 296 лв., съгласно *Приложение №3*, в т.ч.:

* Обща субсидия за делегирани от държавата дейности в размер на 2 575 756 лв.
* Събрани средства и извършени плащания от/за сметки за СЕС в размер на -30 745 лв.
* Преходен остатък в левове от 2023 г. в размер на 254 285 лв., съгласно *Приложение №5.*
  + 1. Приходи за местни дейности в размер на 3 939 141 лв., съгласно *Приложение №4*, в т.ч.:
* Данъчни приходи в размер на 353 000 лв.
* Неданъчни приходи в размер на 1 553 700 лв.
* Трансфери за местни дейности в размер на 566 300 лв., в т.ч.:
* Обща изравнителна субсидия в размер на 529 800 лв.
* Трансфер за зимно поддържане и снегопочистване в размер на 36 500 лв.
* Целева субсидия за капиталови разходи в местни дейности в размер на 654 800 лв.
* Целеви трансфери от ЦБ в размер на 30 400 лв.
* Предоставени трансфери в размер на 80 440 лв.
* Временни безлихвени заеми от сметките за СЕС в размер на 17 129 лв.
* Възстановени суми по възмездна финансова помощ в размер на 53 746 лв.
* Погашения по дългосрочен заем от Фонд ФЛАГ в размер на 81 158 лв.
* Преходен остатък от 2023 г. в размер на 871 664 лв., съгласно *Приложение №5.*
  1. **По разходите в размер на 6 738 437 лв., съгласно *Приложение №2*, в т.ч.:**
     1. За делегирани от държавата дейности в размер на 2 799 296 лв., съгласно *Приложение №6.*
     2. За допълнително финансиране със средства от собствените приходи, на делегираните от държавата дейности в размер на 40 000 лв., съгласно *Приложение №7.*
     3. За местни дейности в размер на 3 899 141 лв., съгласно *Приложение №8.*

**1.3. Утвърждава средносрочна цел за бюджетното салдо по бюджета на общината, изчислено на касова основа – придържане към балансирано бюджетно салдо.**

1. **Приема програма за капиталовите разходи в размер на 3 635 429 лв. - Поименен списък на капиталовите разходи за 2024 г., съгласно *Приложение №9,* в т.ч.:**
   1. Одобрява разпределението на целевата субсидия за капиталови разходи в размер на 654 800 лв.
   2. Одобрява разпределението на капиталовите разходи за сметка на остатъка от предходния период в размер на 1 477 629 лв.
   3. Приема индикативен разчет за капиталовите разходи, предвидени за финансиране със средства от ЕС, средства по други международни програми и договори и свързаното с тях национално и общинско съфинансиране в размер на 1 503 000 лв.
2. **Утвърждава числеността на персонала и разходите за заплати през 2024 г., без звената от системата на образованието, които прилагат системата на делегирани бюджети, съгласно *Приложение №10.***
3. **Утвърждава разчет за целеви разходи и субсидии, както следва за:**
   1. Членски внос – 3 653 лв., в т.ч.:

* За членство в НСОРБ – 1 500 лв.
* За членство в НАСОРБ – 933 лв.
* За членство в „Асоциация по В и К - Монтана“ – 1 000 лв.
* За членство в Сдружението на Българските музеи – 120 лв.
* За членство в Български туристически съюз – 100 лв.
  1. Обезщетения и помощи по решение на ОбС – 19 000 лв., в т.ч.:
* По 1 000 лв. за еднократна помощ при раждане на първо или второ дете (когато второто дете има близнак и това дете се счита за второ), ако и двамата родители са с постоянен и настоящ адрес на територията на община Чипровци. За предоставянето на помощта родителите подписват декларация, че живеят на територията на община Чипровци и в следващите три години няма да променят адресите си. Обстоятелствата се проверяват от комисия, назначена от кмета на общината. При констатиране на неспазване на декларираните данни, родителите възстановяват получената помощ.
* За еднократни помощи на жители на общината в размери, определени с решение на ОбС-Чипровци за всеки конкретен случай.
* По 100 лв. за покриване на разходи за погребения на социално слаби жители на общината, които нямат близки и имат постоянен и настоящ адрес на територията на община Чипровци.
  1. Субсидии за:
* Читалища – 184 184 лв., за обезпечаване на годишната програма за развитие на читалищната дейност, съгласно ***Приложение №11****.*
* Спортни клубове – ФК „Кипровец” гр. Чипровци – 11 000 лв.
  1. Упълномощава кмета на общината да определи и договори допълнителни условия по предоставянето и отчитането на целевите средства по т.4.1.-4.3.

1. **При отдаване под наем, под аренда, при ползването на дървесина и недървесни горски продукти и при разпореждане с имоти и вещи – общинска собственост, които се намират на територията на съответното населено място, извън територията на общинския център, определям**
   1. 30 на сто от постъпленията от продажбата на общински нефинансови активи да се използват за финансиране на изграждането, основен и текущ ремонт на социалната и техническата инфраструктура на територията на съответното населено място.
   2. 30 на сто от постъпленията от разпореждането с друго общинско имущество, извън имуществото по т. 5.1. да се използват за изпълнение на дейности от местно значение в съответното населено място.
2. **Приема следните лимити за разходи:**
   1. Разходи за представителни цели и международна дейност на кмета на общината в размер на 5 000 лв.
   2. Разходи за представителни цели на Председателя на Общински съвет - Чипровци в размер на 2 000 лв.
   3. Утвърждава показателите по чл. 45, ал. 1, т. 2 от ЗПФ за кметствата и населените места с кметски наместници за 2024 г., съгласно *Приложение №6а и Приложение №8а*.
3. **Одобрява индикативен годишен разчет за сметките за средства от Европейския съюз в размер на 1 882 848 лв., съгласно *Приложение №12.***
4. **Одобрява актуализирана бюджетна прогноза за местните дейности с показатели за 2024 г. в размер на 3 939 100 лв. и прогнозни показатели за 2025 г. в размер на 2 532 600 лв. и за 2026 г. в размер на 2 609 900 лв., съгласно *Приложение №13.***
5. **Определя разпоредителите с бюджет от по-ниска степен по бюджета на Община Чипровци, както следва:**
   1. Директора на ДГ „Детелина“ град Чипровци - второстепенен разпоредител с бюджет, прилагащ системата на делегиран бюджет.
   2. Директора на ОУ „Петър Парчевич“ град Чипровци - второстепенен разпоредител с бюджет, прилагащ системата на делегиран бюджет.
   3. Директора на „Исторически музей“ град Чипровци – второстепенен разпоредител с бюджет.
6. **Определя максимален размер на дълга, както следва:**
   1. Максимален размер на новия общински дълг за 2024 г. в размер на 0 лв.
   2. Общински гаранции, които могат да бъдат издадени през 2024 лв. в размер на 0 лв.
   3. Максимален размер на общинския дълг и общинските гаранции към края на 2024 г. в размер на 383 851 лв.
   4. Намерения за поемане на нов дълг в размер на 0 лв.
7. **Определя максимален размер на новите задължения за разходи, които могат да бъдат натрупани през 2024 г. в размер на 803 018 лв.**
8. **Определя максимален размер на ангажиментите за разходи, които могат да бъдат поети през 2024 г. в размер на 2 676 727 лв.**
9. **Определя размера на просрочените задължения от 2023 г., които ще бъдат разплатени от бюджета за 2024 г. в размер на 3 000 лв., в т.ч. - Определя размера на просрочените задължения от 2023 г. на ОУ „Петър Парчевич“ град Чипровци, прилагащо системата на делегиран бюджет, които ще бъдат разплатени от бюджета на учебното заведение за 2024 г. в размер на 3 000 лв., съгласно *Приложение №14.***
10. **Определя размера на просрочените вземания, които се предвижда да бъдат събрани през 2024 г. в размер на 30 222 лв.**
11. **Оправомощава кмета на общината да извършва компенсирани промени:**
    1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.
    2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.
    3. В разходната част на бюджета за сметка на резерва за непредвидени и/или неотложни разходи.
12. **Възлага на кмета:**
    1. Да утвърди бюджетите на второстепенните разпоредители с бюджет.
    2. Да организира разпределението на бюджета по тримесечия и да утвърди разпределението.
    3. Да информира ОбС в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.
    4. Да включва информацията по чл. 125, ал. 4 от ЗПФ в тримесечните отчети и обяснителните записки към тях.
    5. Да разработи детайлен разчет на сметките за средства от ЕС по отделните общински проекти, в съответствие с изискванията на съответния Управляващ орган и на МФ.
13. **Упълномощава кмета да предоставя временни безлихвени заеми от временно свободни средства по общинския бюджет и от сметките за средства от ЕС за плащания по проекти, финансирани със средства от ЕС, по други международни, национални и други програми, включително и на бюджетни организации, чиито бюджет е част от общинския бюджет, както и да ползва средства от сметката за чужди средства.**
    1. При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.
    2. При предоставянето на средства от сметките за средства от ЕС да се спазват изискванията на чл. 104, ал. 1, т. 4 от ЗПФ.
    3. Във всички останали случай, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.
14. **Упълномощава кмета:**
    1. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие, че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общината фискални правила по ЗПФ, като не се променя предназначението на средствата в края на годината.
    2. Да разработва и възлага подготовката на общински програми и проекти и да кандидатства за финансирането им със средства от Европейски структурни и инвестиционни фондове и от други донори, по международни, национални и други програми и от други източници за реализиране на годишните цели на общината и за изпълнение на общинския план за развитие.
    3. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.
15. **Задължава ръководителите на бюджетни звена, финансирани от общинския бюджет, да информират за извършените промени по техните бюджети, по определен от кмета на общината ред.**
16. **Приема за сведение Протокола от публичното обсъждане на бюджета, съгласно *Приложение №15.***
17. **Приема доклада относно съставянето на проектобюджета на Община Чипровци за 2024 г., съгласно *Приложение №1.***

ГЛАСУВАЛИ:“ЗА“-8: ГЕОРГИ ЛЕОНОВ КЮТИНСКИ; ДАНИЕЛ ГЕОРГИЕВ ДИМИТРОВ; ДИМИТЪР ЖИВКОВ ПЕТКОВ; КАЛИНКА БЛАГОЕВА ГОГОВА; МАРТИН ГЕОРГИЕВ ИВАНОВ; НЕДА ИВАНОВА ХРИСТОВА; НИКОЛАЙ ИВАНОВ ДИМИТРОВ; ЦВЕТАНА ЗАМФИРОВА ПЕТКОВА;“ВЪЗДЪРЖАЛИ СЕ“-3:БОРИЛ ПЕТРОВ КАМЕНОВ; СЛАВИ ВАНЬОВ СТАВРОВ и ЮЛИ ИЛИЕВ ЦВЕТКОВ; /КВОРУМ-11/

По т.2 от дневния ред докладна от Пламен Макавеев Петков-кмета на община Чипровци, относно безвъзмездно придобиване в собственост на недвижими имоти бивши гранични застави-публична държавна собственост

и след направените разисквания бе прието

**Р Е Ш Е Н И Е №47**

На основание чл.21, ал.1, т.8 от ЗМСМА, чл.54 от Закона за държавната собственост, Общинският съвет реши:

1. Общински съвет Чипровци дава съгласието си за безвъзмездно прехвърляне в собственост на община Чипровци следните имоти:

1.1 Поземлен имот /ПИ/ с идентификатор 81390.72.621, представляващ застроен терен с площ 10 720 кв. м. в местността „Кресно“ по КККР на землище Чипровци, одобрени със заповед № РД-18-26/21.05.2010 г. на изпълнителния директор на АГКК, община Чипровци, област Мантана, ведно с построените в имота 6 сгради, подробно описани в АПДС № 2573-МВР/28.08.2014 г., утвърден от министъра на вътрешните работи.

1.2 Поземлен имот /ПИ/ с идентификатор 47353.205.319, представляващ застроен терен с площ 3 963 кв. м. в местността „Яворашки рът“ по КККР на землище Мартиново одобрени със заповед №РД-18-26/21.05.2010 г. на изпълнителния директор на АГКК, община Чипровци, област Монтана, ведно с построените в имота 4 сгради, подробно описани в АПДС № 3412-МВР/11.02.2021 г., утвърден от министъра на вътрешните работи.

2. Възлага на Кмета на общината да изготви финансово-икономическа обосновка и да депозира искане чрез Областния управител на област Монтана за решение на Министерството на вътрешните работи за безвъзмездно прехвърляне на имотите.

ГЛАСУВАЛИ:“ЗА“-11:БОРИЛ ПЕТРОВ КАМЕНОВ; ГЕОРГИ ЛЕОНОВ КЮТИНСКИ; ДАНИЕЛ ГЕОРГИЕВ ДИМИТРОВ; ДИМИТЪР ЖИВКОВ ПЕТКОВ; КАЛИНКА БЛАГОЕВА ГОГОВА; МАРТИН ГЕОРГИЕВ ИВАНОВ; НЕДА ИВАНОВА ХРИСТОВА; НИКОЛАЙ ИВАНОВ ДИМИТРОВ; СЛАВИ ВАНЬОВ СТАВРОВ; ЦВЕТАНА ЗАМФИРОВА ПЕТКОВА; ЮЛИ ИЛИЕВ ЦВЕТКОВ; /КВОРУМ-11/

По т.3 от дневния ред докладна от Пламен Макавеев Петков-кмета на община Чипровци, относно кандидатстване на Исторически музей - Чипровци с проектно предложение "Огнища на вярата и традициите"по проект към Фондация "Америка за България" и след направените разисквания бе прието

**Р Е Ш Е Н И Е №48**

На основание чл.21, ал. 1, т.12 от Закона за местното самоуправление и местната администрация, Общинският съвет

**РЕШИ:**

Дава съгласие Исторически музей – Чипровци са участва като кандидат с проектно предложение **"Огнища на вярата и традициите"** към Фондация „Америка за България“ за финансиране на проекти "Развитие на туризма в Северозападна България и поречието на р. Дунав" /Сговорна дружина, планина подвига“/ в партньорство с Община Чипровци, Народно читалище „Петър Богдан 1909“, гр. Чипровци и „Креативо.ком“ ЕООД, гр. София.

ГЛАСУВАЛИ: „ЗА“-11/КВОРУМ-11/

По т.4 от дневния ред докладна от Пламен Макавеев Петков-кмета на община Чипровци, относно използване на акумулираните отчисления по чл. 64 от ЗУО за осигуряване на средства за издръжка на "БИОКОМПОСТ-БАЛКАН" ООД и след направените разисквания бе прието

**Р Е Ш Е Н И Е №49**

На основание чл.21, ал. 1, т.23 от ЗМСМА и чл.64 от Закона за управление на отпадъците, Общински съвет-Чипровци

Р Е Ш И:

Дава съгласие за използване на средства от натрупаните отчисления по чл.64 от Закона за управление на отпадъците в размер на 81 420 лв. за осигуряване на средства за издръжка на „БИОКОМПОСТ-БАЛКАН“ ООД, предвид разпоредбата на чл.24, ал.1, т.3 от Наредба №7 от 19.12.2013 г. за реда и начина за изчисляване и определяне на размера на отчисленията изискани при депониране на отпадъци.

ГЛАСУВАЛИ: „ЗА“-9; „ВЪЗДЪРЖАЛИ СЕ“-2/КВОРУМ-11/

С това дневния ред бе изчерпан и заседанието закрито в 16,00 часа от председателя на Общински съвет Чипровци.

ЦВЕТАНА ЗАМФИРОВА ПЕТКОВА:

*Председател**на Общински съвет – Чипровци*

ИЗГОТВИЛ ПРОТОКОЛА:

*Милена Ангелова- гл. специалист административно обслужване и технически секретар на ОбС*